Tervist,  kui Te kirjeldate allergiat õietolmu vastu, siis võivad muud sümptomid olla just sellest tingitud, et kõik limaskestad on turses ja kõik eritised limasemad ja kleepuvamad , kui harilikult. Siis ei käi ka õhk ninast hästi läbi ja hingamiseks tuleb kehal teha rohkem tööd, kui  tavaliselt, ka aju hapnikuga varustus on häiritud ning see omakorda võib põhjustada nii väsimust, pearinglust kui ka muud ebamäärast "pahaolekut". Sel juhul on vitamiinidest, letsitiinist ja palderjanist suht vähe abi; olulisem on saada allergianähud kontrolli alla ja siis peaks Teie seisund ka paranema; selle juures saab Teie perearst Teile kindlasti abiks olla. Vihmased ilmad peaks samuti veidi kergendust tooma.  Lugupidamisega,  Le Vallikivi